|  |  |  |
| --- | --- | --- |
|  | | |
| Sirje Pajo OÜ  sirjepajo@gmail.com |  |  |
| 03.12.2025 nr 12.1-7/25/4312-6 |
| Teade riikliku järelevalvemenetluse lõpetamisest |  |  |
| Terviseamet (edaspidi amet) alustas 21.05.2025 Sirje Pajo OÜ (registrikood 11783181, edaspidi ettevõte) suhtes riikliku järelevalvemenetluse nr 12.6-6/25/4312 ohu ennetamise eesmärgil, et kontrollida immuniseerimise korraldamise nõuete täitmist töötervishoiuteenuse raames.  Amet viis 06.06.2025 ettevõttes, aadressil Tuleviku tn 1, Rakvere linn, Lääne-Virumaa, läbi riikliku järelevalve menetlustoimingu. Menetlustoimingu käigus tuvastatud asjaolud on fikseeritud riikliku järelevalve menetlustoimingu protokollis nr 12.6-6/25/4312-2 koos lisaga „Immuniseerimise korraldamise nõuded“. Menetlustoimingu käigus tuvastas amet, et ettevõttel puudusid immuunpreparaatide arvestusdokumendid, immuniseerimisraamat, kõlbmatute immuunpreparaatide mahakandmise aktid, leping ohtlike jäätmete käitlemiseks, tööeeskirjad ja käskkirjad immuunpreparaatide käsitlemise kohta ning antihistamiinikum. Lisaks tuvastas amet, et immuniseerimisalane dokumentatsioon ning immunpreparaatide transport ja säilitamine ei olnud nõuetekohane. Samuti ei dokumenteerita immuunpreparaatide säilitamiseks ette nähtud külmkapis näite ning esinesid vead 2025. aastal tervise infosüsteemi (edaspidi TIS) edastatud immuniseerimise teatistes.  Amet saatis 05.06.2025 ettevõttele kirja nr 12.6-6/25/4312-4, milles palus ettevõttelt seoses tuvastatud asjaoludega selgitusi. Ettevõte teavitas 21.07.2025 ametit, et lõpetab töötervishoiuteenuse raames vaktsineerimise teostamise. Lisaks andis ettevõte teada, et immuniseerimise teatistes on vead parandatud. Amet kontrollis TIS-i andmete analüütilise programmi (Tableau) vaktsineerimise andmekvaliteedi aruannet, mille järgi on ettevõte 2025. aastal TIS-i edastatud immuniseerimise teatistes vead parandatud.  **Ülaltoodut arvesse võttes lõpetab amet ettevõtte suhtes alustatud riikliku järelevalvemenetluse nr 12.1-7/25/4312.**  Lugupidamisega  (allkirjastatud digitaalselt)  Jekaterina Lis  vaneminspektor (tervishoid)  Ida regionaalosakond | | |